Бзэ пэпчъ ямэхьанэкIэ, пшъэрылъэу яIэмкIэ, зэрагъэфедэхэрэмкIэ зэдиштэрэ гущыIэ куп пчъагъэ къыхагъэщэу хабзэ. Тэ а бзэ куп пстэухэр къэдгъэлъэгъонхэр пшъэрылъ зыфэтымыгъэуцужьэу тынаIэ зытедгъэтыгъэр зэдиштэрэ гущыIэ купхэр адыгабзэм зэрэхэтхэр къэтыушыхьатыныр ары. Ащ фэдэ купымэ къахиубытэхэрэр анахь ижърэ адыгэ гущыIэхэу ыкIи мэхьэнэ зэфэшъхьафхэр зиIэхэу гъэпсыгъэх. Арышъ, а гущыIэхэр зэхэзыубытэрэ шIыкIэхэри, ахэмэ яморфемнэ къэхъукIэ-гъэпсыкIэхэри къызэхэтфынхэр пшъэрылъэу зыфэтшIыжьыгъэп, зыфэтшIыжьыгъэр анахь мэхьанэ зиIэ купипшIымэ ахэхьэрэ гущыIэхэм ащыщхэр къэдгъэлъэгъоныр ары.